Man sterf tydens visvang-uitstappieDanie Joubert (32) van Potchefstroom is Saterdag dood ná hy tydens ŉ visvang-uitstappie in yskoue damwater beland het. Joubert se suster, Anni-Mari Pretorius, het aan Beeld gesê hy het saam met twee vriende by die Klipdriftdam, naby Potchefstroom, gaan visvang. Hy het omstreeks 15:00 met ŉ roeibootjie die dam in gevaar om lyne in die water te plaas. Die wind was glo baie sterk en het veroorsaak dat die boot kantel. “Een van sy vriende het probeer om na hom te swem, maar moes weens die koue terugdraai. Hulle het hom uiteindelik met ŉ kano bereik en hy was nog by sy bewussyn. Hulle het lank gespook om hom in die kano te kry omdat hy ŉ groot man was. Toe hulle hom eindelik aan wal kry, was dit te laat,” het Pretorius gesê.